I lu patiu di Sant'Austhinu

In Sant'Austhinu oggi v’è festha manna.
festha di tricchi tracca e buladori
e di barracchi di rocci e di canna
tappaddi di linzori pa lu sori.

La maricula, canti cunzadori
ni so' giunti da l'ala di Sant'Anna!
La maricula, canti sijvidori
ispiccittendi i l'oru di la gianna.

Accò li gremi, accò li viaggianti!
e lu figliolu di Ciccia Ballona
tutt'imbuffaddu e in ispadinu acuttu:

E accolla finzamenta in mezzu a tanti
la me' pizzinna chi di cant'è bona,
no m'abbaidda... ed eiu mi n'affuttu.